**Giorgi "Qiqo" İvanes dze Qabaşvili** (*gürc.* გიორგი [გიგო] ივანეს ძე გაბაშვილი; 9 (21) noyabr 1862, Tiflis – 28 oktyabr 1936[…], Tsihisdziri (Acarıstan), Acarıstan Muxtar Respublikası) gürcü rəssam və pedaqoq. Realist məktəbinin ilk gürcü nümayəndələrindən biri. Yaradıcılığı şərqşünas obyektivlər vasitəsilə gündəlik həyatın müxtəlif mövzularını, mənzərələrini və səhnələrini əhatə etməsi ilə məşhurdur. Qərbdə çox tanınmasa da, Qabaşvilinin rəsmləri çox yüksək qiymətləndirilir, 19-cu əsrin sonlarında rəssamın amerikalı biznesmen Çarlz Riçard Kreninin sifarişi ilə çəkilmiş *Səmərqənddəki Bazar* əsəri 2006-cı ildə Christie's-də 1,36 milyon dollara satıldı.

Bioqrafiya
----------

9 noyabr 1862-ci ildə Gürcüstanın (o zamanlar Rusiya İmperiyasının bir hissəsi) Tbilisi şəhərində anadan olan Qabaşvili təhsilini İmperator İncəsənət Akademiyası (1886–1888) və Münhen İncəsənət Akademiyasında (1894–1897) almışdır. Vətənə qayıdaraq Tiflisdə fərdi sərgisi ilə təltif olunan ilk rəssam kimi debüt etdi. 1900–1920-ci illərdə Qafqaz İncəsənətin Təbliği Dərnəyinin nəzdindəki sənət məktəbində dərs demişdir. Qabaşvili Tbilisi Dövlət Rəssamlıq Akademiyasının qurucu professorlarından biri idi (1922) və Gürcüstan SSR Xalq artisti fəxri adına layiq görülmüşdür (1929). Dövrün məşhur rəssamları Apollon Kutateladze və Yelena Axvlediani ilə eyni sırada dərs demişdir. Qabaşvili realist sənətə sadiq qaldı və sol sənətə qarşı olduğunu bildirdi. O 1936-cı il 28 oktyabr tarixində Gürcüstanın Kobuleti Bələdiyyəsi Tsihisdziri kəndində öldü.

Əsərlər
-------

Qabaşvili ən çox kəndlilərin, şəhərlilərin və zadəganların canlı portretləri ilə məşhurdur ("Üç şəhərli", 1893; "Yatan Xevsur ", 1898; "Sərxoş Xevsur", 1899; "Kürd ", 1903–1909); "Üç General", 1910; və s.), Eləcə də gürcü ("Alaverdoba Festivalı", 1899) və Şərq həyatından – bunların çoxu onun 1894-cü ildə Orta Asiya səyahətinin eskizlərinə əsaslanır çoxşaxəli səhnələr ("Səmərqənd Bazarı", 1894–1897; "Buxaradakı Divan-Bey Havuzu", 1897; və s.). Əsərlərinin çoxu indi Tiflisdəki Dövlət İncəsənət Muzeyində sərgilənir. Onun 1895-ci ildə Qafqazda səyahət edərkən onunla görüşən ABŞ diplomatı və iş adamı Çarlz Riçard Kreninin istəyi ilə hazırladığı "Səmərqənddəki Bazar" nüsxəsi 2006-cı ildə Sotheby's tərəfindən 1.36 milyon ABŞ dollarına satıldı.

Qalereya
--------

* Yaşlı vətəndaş, c. 1890-lar.*Yaşlı vətəndaş*, c. 1890-lar.
* Buxarilər, c. 1890-lar.*Buxarilər*, c. 1890-lar.
* Sərxoş Xevsur, 1899.*Sərxoş Xevsur*, 1899.

Qeydlər və istinadlar
---------------------

1. 1 2  Габашвили Георгий Иванович // Большая советская энциклопедия (rus.): [в 30 т.]. / под ред. А. М. Прохоров 3-е изд. Москва: Советская энциклопедия, 1969.
2. ↑  Erməni Sovet Ensiklopediyası (erm.). / red. Վ. Համբարձումյան, Կ. Խուդավերդյան 1974. C. 2. S. 631.
3. ↑  Georgi Ivanovich Gabashvili // RKDartists (nid.).
4. ↑  Roy Bolton, Edward Strachan. *Russian Orientalism: Central Asia & the Caucasus.* Sphinx Fine Art: 2009, s. 40
5. ↑  The Golden Road to Samarkand: the Rebirth of Gigo Gabashvili's Art. *Georgia Today*. 12 Yanvar, 2007.

Xarici linklər
--------------

* Qiqo Qabaşvili Gürcüstan Fotoqrafiya Muzeyində

|  |  |
| --- | --- |
|  Bu şablona bax   Tematik saytlar | RKDartists |
| Lüğətlər və ensiklopediyalar | Böyük rus · Prabook |
| 

| Normativ yoxlama |
| --- |
| GND: 1079796959 · ISNI: 0000 0000 6705 4397 · LCCN: nr91036352 · LNB: 000319916 · NLP: A22420812 · SUDOC: 19218766X · VIAF: 31855045 · ULAN: 500121574 · WorldCat VIAF: 31855045 |

 |